คือหนูมีประจำเดือนครั้งล่าสุดเมื่อวันที่11กันยาและวันที่21กันยามีเพศสัมพันธ์แบบไม่ได้ป้องกันและหลั่งนอกค่ะหลังจากนั้นก็ไม่ได้มีอะไรกันต่อเลยไปซื้อยาคุมฉุกเฉินมากินภายใน24ชั่วโมงค่ะกินไป5-6วันก็มีผลข้างเคียงของยาคุมคือมีเลือดออกเหมือนประจำเดือนประมาณ3วันค่ะจนตอนนี้วันที่15ตุลาแล้วประจำเดือนยังไม่มาเลยค่ะแต่วันนี้มีอาการปวดท้องเหมือนตอนมีประจำเดือนเลยค่ะ อยากทราบว่าอาการแบบนี้จะท้องไหมคะ
สวัสดีค่ะ การมีเพศสัมพันธ์ในวันที่ 21 ก.ย. และหลั่งนอก จะมีโอกาสตั้งครรภ์ได้ประมาณ 4%-22% แต่หากได้ทานยาคุมฉุกเฉินไปภายในช่วง 12-24 ชั่วโมงหลังจากที่มีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 85%สำหรับเลือดที่ออกหลังจากทานยาไป 5-6 วัน ถือเป็นเลือดที่เกิดจากผลข้างเคียงของยาคุมฉุกเฉินได้ เนื่องจากไม่ใช่ช่วงที่ประจำเดือนควรจะมาส่วนการที่เดือน ต.ค.นี้ ประจำเดือนยังไม่มา อาจเกิดจาก1. การตั้งครรภ์ เนื่องจากยาคุมฉุกเฉิน ไม่สามารถป้องกันการตั้งครรภ์ได้ 100%2. ผลของยาคุมฉุกเฉิน อาจทำให้ประจำเดือนมาล่าช้ากว่าปกติได้3. มีความเครียด ทำงานหนัก อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบายแนะนำให้ลองตรวจหาการตั้งครรภ์ดูก่อน หากตรวจไม่พบจะได้ไม่ต้องกังวล และให้รอประจำเดือนไปอีกซักระยะค่ะ ประจำเดือนน่าจะมาในที่สุดค่ะ